SLĒGTA KONKURSA
“Ģenerālprokuratūras ēkas pārbūve Kalpaka bulvārī 6, Rīgā”
ID Nr. VNĪ 2024/7/2-7/SK-1
Iepirkuma komisijas atbilde uz ieinteresētā piegādātāja uzdoto jautājumu
(apstiprinātas Iepirkuma komisijas 2024.gada 12.marta sēdē)


1.jautājums:
Nolikuma 4.4. un 5.4. punkti nosaka, ka līguma izpildē tiks nodrošināta Ministru kabineta 2018.gada 10.jūlija noteikumu Nr.417 „Industriālās drošības sertifikātu noteikumi” 40. punktā noteiktā kārtība: „Komersantam aizliegts iesaistīt iepirkuma līguma izpildē, kur jāizmanto valsts noslēpums, NATO, ES vai ārvalstu klasificētā informācija, personu, kas nav saņēmusi atbilstošu speciālo atļauju un NATO vai ES sertifikātu, vai apakšuzņēmēju, kuram nav derīga sertifikāta”.
Savukārt nolikuma 4.11. punktā minēts, ka Apakšuzņēmējam, kuram būs jāstrādā ar klasificēto informāciju darbu izpildē, uz plānoto līguma noslēgšanas brīdi jābūt spēkā esošam Latvijas Republikas nacionālās drošības iestādes izdotam vismaz 3. kategorijas industriālās drošības sertifikātam, kas apliecina, ka apakšuzņēmējs ir tiesīgs savā darbā izmantot valsts noslēpuma objektus līdz slepenības pakāpei “KONFIDENCIĀLI”.
Lūdzam precizēt, vai līguma izpildē visiem iesaistītajiem apakšuzņēmējiem ir jābūt spēkā esošam Latvijas Republikas nacionālās drošības iestādes izdotam vismaz 3. kategorijas industriālās drošības sertifikātam, kas apliecina, ka apakšuzņēmējs ir tiesīgs savā darbā izmantot valsts noslēpuma objektus līdz slepenības pakāpei “KONFIDENCIĀLI”, vai arī tikai tiem apakšuzņēmējiem, kuriem būs jāstrādā ar klasificēto informāciju darbu izpildē?
Atbilde:
Iepirkuma komisija skaidro, ka tikai tiem speciālistiem (t.sk apakšuzņēmējiem), kuri veiks darbu zonā ar paaugstinātām drošības prasībām realizējot būvprojektu “Būvprojekta izstrāde telpām ar īpašo drošības režīmu Kalpaka bulvārī 6, Rīgā” un, kuri darba veikšanai izmantos VNO būs nepieciešama speciālā atļauja darbam ar VNO un uzņēmumam 3.kategorijas IDS.
Lūdzam skatīt Būvdarbu tehniskās specifikācijā norādīto informāciju par būvprojektiem (1.1.punkts) un drošības prasībām (2.1.punkts). 
Tiem speciālistiem, kuri veiks darbu zonā ar paaugstinātām drošības prasībām realizējot būvprojektu “Būvprojekta izstrāde telpām ar īpašo drošības režīmu Kalpaka bulvārī 6, Rīgā” un, kuri darba veikšanai izmantos VNO, ir nepieciešama 3.kategorijas speciālā atļauja pieejai konfidenciāliem valsts noslēpuma objektiem.  
Tiem speciālistiem, kuri veiks darbu zonā ar paaugstinātām drošības prasībām realizējot būvprojektu “Būvprojekta izstrāde telpām ar īpašo drošības režīmu Kalpaka bulvārī 6, Rīgā” un, kuriem netiks prasīta speciālā atļauja darbam ar VNO, pirms darbu uzsākšanas ir pienākums aizpildīt specifiskās pārbaudes anketu (skat. 4.pielikumā). Šo speciālistu iesaiste būvdarbu veikšanā būs pieļaujama tikai pēc atbildīgās kontrolējošās institūcijas pozitīva atzinuma saņemšanas.

